IZVOD IZ

UREDBE O PREDNOSTI U ŠKOLOVANJU BRANILACA I ČLANOVA

 NJIHOVIH PORODICA

 („Službene novine Zeničko-dobojskog kantona“ broj: 4/14, 1/18, 15/21 i 14/24)

 Odjeljak C. Kriteriji za izbor kandidata

 Član 17.
 (Uspjeh u prethodnoj školskoj godini)

Po osnovu ostvarenog uspjeha u prethodnoj školskoj godini, kandidatima pripadaju bodovi:
 a) izvrstan (prosjek ocjena 5) 20 ;
 b) odličan (prosjek ocjena iznad 4.5) 15;
 c) vrlo dobar (prosjek ocjena od 3.5 – 4.5) 10;
 d) dobar (prosjek ocjena od 2,5 – 3.5) 5;
 e) dovoljan (prosjek ocjena do 2,5) 1;
 f) učenici koji se ne ocjenjuju 10.

 Član 18.
 (Socijalno-ekonomska situacija)

(1) Po osnovu prihoda po članu domaćinstva kandidatima pripadaju bodovi:
 a) bez prihoda 30;
 b) do 100 KM 20;
 c) od 101 do 150 KM 15;
 d) od 151 do 200 KM 10.
 e) od 201 do 350 KM 5.
(2) Prihod u smislu ovog člana čine primanja koje članovi domaćinstva ostvaruju po osnovu plaća i drugih primanja iz radnog odnosa, starosne, invalidske i porodične penzije, privredne, uslužne i druge djelatnosti i dopunskog rada.

 (3) **Prihodom se ne smatraju novčana primanja po osnovu** **branilačko-invalidske i socijalne zaštite, dodatak na**  **djecu, stipendije i krediti učenika i studenata.**
(4) Dokazi o prihodima u smislu ove Uredbe su: uvjerenje pravnog lica o plaći zaposlenika, penzijski ček, izjava kandidata o prihodima svih članova sa kućne liste.

 Član 19.
 (Ratni staž i stepen invaliditeta roditelja)(1) Za svaki puni mjesec ratnog staža jednog roditelja, kandidatu pripada po jedan bod.
(2) Kandidatima - djeci ratnih vojnih invalida, pripadaju bodovi po osnovu stepena invaliditeta roditelja:
 a) I grupa 20;
 b) II grupa 18;
 c) III grupa 16;
 d) IV grupa 14;
 e) V grupa 12;
 f) VI grupa 10;
 g) VII grupa 8;
 h) VIII grupa 6;
 i) IX grupa 4;
 j) X grupa 2.